Cuneiform Tablet CCT 4 45b (BM 113573)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-i-dí qí-bi₄-ma um-ma a-šur-ma-lik-ma a-dí ma-lá ú šé-ni-šu áš-pu-ra-ku-ma ku-a-tum té-er-ta-kà-ma lá i-lá-kam u₄-ma-am ku-ṣú-um ik-ta-áš-da-ni a-a-ma ma-ru-ši-na ú a-na-kam i-na É ub-ri-ni e-na-num ú-ša-áb-ma i-ṭá-na-ra-da-ni a-ḫi a-ta a-ma-kam SÍG.ḪI.A 15 ma-na ú-ul 20 ma-na šé-bi-lá-ma ú-ku-ul-ta-ší-na lé-zi-ib-ší-na-tí-ma lá-at-be-a-ma lá-tal-kam mì-šu-um ki-ma sí-ni-iš-tim iš-tù ITU.10.KAM i-qé-ra-áb a-lim{ki} ta-áp-ta-aḫ-a-ni-i ú a-na-kam a ḫa-ba-li-im ma-ma-an lá i-da-nam a-na-kam ku-ṣú-um ik-ta-áš-da-ni lá NINDA iš-té-en₆ lá e-ṣú-ú lá TÚG.ḪI.A a lu-bu-uš-tí-ší-na i-ba-ší mì-šu-um <big_gap> pu-ru-ni i-ša-kán a-ma-kam ú TÚG.ḪI.A a-li-tab-ší-ší-na šé-bi₄-lá-ma lá-at-be-a-ma lá-tal-kam ú i-a-tum ba-li i-ṣé-ri-a im-tù-qú-ut ḫu-lá-pì ki-ma ṣú-ub-ri ḫa-lu-lá-ku šu-ma-mì-in a-wa-tum a-ni-a-tum i-de₈-e a-mì-ni-mì-in a-dí u₄-mì-im a-ni-im ú-ší-ib lá ta-qá-bi₄ um-ma a-ta-ma ú tù-ga-TÍ-<gap>-mì mì-ma i-da-šu-nu-tí <gap> tù-ga-TÍ-il₅ mì-ma ta-da-nam lá i-mu-a um-ma šu-ut-ma a-a-kam lá-al-qé-ma lá-dí-na-kum ú a-dí ḫa-am-ší-šu ú šé-ší-šu áp-ḫi-šu a-ma-kam ba-li-ṭam mì-ma šé-bi₄-lá-ma ú a-na-ku lá-tal-kam